《风雨观桥于河西遂观莲于吕将军园亭嘉宾胜会与是用乘奉次骝山道长原韵八首 其五》
明代·符锡

豸史爱登览，习池初过从。惊风翻锦树，密雨乱芙蓉。

笔岭抟孤凤，皇潭隐卧龙。炎荒多胜槩，衰拙荷包容。

作者简介：江西新喻（今新馀）人。符观子。任明代《韶州府治舆图》一书主编。著作有《童蒙须知韵语》、《颖江渡稿》，撰《韶州府志》十卷。